CELEX: 32010R0732
Language: lv
Date: 2010-08-11 00:00:00
Title: Komisijas Regula (ES) Nr. 732/2010 ( 2010. gada 11. augusts ) par atsevišķu preču klasifikāciju kombinētajā nomenklatūrā

14.8.2010   
            
            
               LV
            
            
               Eiropas Savienības Oficiālais Vēstnesis
            
            
               L 214/4
            
         KOMISIJAS REGULA (ES) Nr. 732/2010
   (2010. gada 11. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz to vai pievieno tai kādus papildu nodalījumus un ir izveidota ar īpašiem Savienības noteikumiem, lai piemērotu tarifus vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar minētās tabulas 2. ailē norādīto KN kodu atbilstīgi 3. ailē izklāstītajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 11. augustā
      
         
            Komisijas vārdā, priekšsēdētāja vārdā –
         
            Komisijas loceklis
         
         Štefan FÜLE
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums tērauda diska formā, izgriezts no plakanas karsti velmētas plātnes, ar diametru apmēram 187 cm un biezumu apmēram 1,5 cm, ar štancētu mazu caurumu un lielāku ovālu caurumu.
                  Pēc uzrādīšanas paredzēta tā tālāka apstrāde pirms izmantošanas (frēzēšana un papildu caurumu izurbšana, tērauda apmales uzmontēšana un virsmas apstrāde un pārklāšana).
                  To paredzēts izmantot kopā ar līdzīgu apmēram 2,5 cm biezu disku, lai savienotu vienu spārnu ar spārna gultni vējturbīnas (vēja dzinēja ar ģeneratoru) gondolā.
                  Sk. attēlu (1).
               
               
                  7326 90 98
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 7326, 7326 90 un 7326 90 98 aprakstu.
                  Klasificēšana pozīcijā 7308 pie konstrukciju daļām vai XVI sadaļā pie mašīnu detaļām ir izslēgta, jo uzrādītajā veidā izstrādājums nav atzīstams par “detaļu”, tāpēc ka tam ir vajadzīga tālāka apstrāde.
                  Tādēļ atbilstīgi tā materiālam tas ir klasificējams ar KN kodu 7326 90 98 pie citādiem tērauda izstrādājumiem.
               
            
         
      
         (1)  Attēlam ir tikai informatīva nozīme.